પૂજા વિધિ પતી જાય એટલે કે મંત્રના જપ કરવા. ઓછામાં ઓછી એક માળા કરવી, વધુ જેટલી થઈ શકે તેટલી વિષમ સંખ્યામાં ૩-૫-૭-૯-૧૧ કરવી. માળા શુદ્ધ પરવાળાંની લેવામાં આવે તો ઉત્તમ. એ શક્ય ન હોય તો રુદ્રાક્ષની લેવી. સાધના પતી જાય ત્યાર બાદ યંત્રને ફોટો ફ્રેમમાં મઢાવી સેવામાં રાખવું કે તાંબાની ડબ્બીમાં મૂકી ગલ્લા-તિજોરીમાં રાખવું. તાંબા કે સોનાના પેન્ડન્ટમાં મૂકી ગળે પણ ધારણ કરી શકાય. પ્રયોગથી ગમે તેવા મહાન શત્રુ, હરીફ અને વિરોધીઓનો પરાભવ થાય છે. કોર્ટ કચેરીમાં વિજય મળે છે. નોકરી-ધંધામાં અડચણો ઊભી કરતા શત્રુઓ પરાજિત થાય છે. ઘોર-શત્રુઓ કામ, ક્રોધ, લોભ, મોહ, માત્સર ઉપર વિજય મેળવી શકાય છે. આધ્યાત્મિક માર્ગમાં અડચણો ઊભી કરતા ષડ્ રિપુઓ ઉપર વિજય મેળવવામાં શક્તિની સાધના ખૂબ જ સહાયભૂત નીવડે છે.•